হার্ট দুর্বল হলে দয়া করে এই লেখাটি পড়ার পর ভিডিয়ো দেখার জন্য স্ক্রল করে শেষ অবদি যাবেন না। কারণ, রামচন্দ্রের রাবণ বধ দেখলে আপনার চোখ কপালে উঠতে পারে। আর আপনি যদি হিন্দু মাইথোলজি নিয়ে বিশেষভাবে আগ্রহী হন, তাহলে বুকের বাঁ দিকে কিঞ্চিত ব্যথাও অনুভব করতে পারেন। 
 নিজস্ব প্রতিবেদন: ভাগ্যিস ফেসবুক নামের একটা মাধ্যম আছে। না হলে তো এমন ‘সামাজিক’ নাট্য নিবেদন দেখার সুযোগটাই হত না! ধনদেবীর আরাধনায় বৃহস্পতিবার  ভিআইপি কৃষ্ণপুরে ফেরিঘাট ব্যবসায়ী সমিতি একটি  সাংস্কৃতিক সন্ধ্যার আয়োজন করেছিল। মূল বিষয় ছিল শ্রীরামচন্দ্রের লঙ্কাজয়। সন্ধ্যা গড়াতে না গড়াতেই কলিকালের রামায়ণ দেখতে ভিড়ও বেশ ভালই হয়। তারপর শুরু হয় সেই স্মরণীয় নাট্যাভিনয়। বাজি রেখে বলা যায়, এই আধুনিক যুগের রামায়ণ একবার দেখার পর আপনি তা জন্ম জন্মান্তর ভুলবেন না। একটু-আধটু রামায়ণ যাদের জানা, তাঁরা নিশ্চয়ই জানেন রাবণ সীতা হরণের পর রাম জায়াকে রেখেছিলেন অশোক বনে। সেখানে স্বামী শোকে কাতর সীতা দিনের পর দিন অপেক্ষা করেছিলেন শ্রীরাম চন্দ্রের। ভিআইপি কৃষ্ণপুরে অনুষ্ঠিত রামায়ণের নাট্যরূপেও এই একই ঘটনাকে নৃতালছন্দে পরিবেশন করা হয়েছে। স্রেফ জুড়ে দেওয়া হয়েছে বলি-টলির কিছু হিট গান। ফলে যা দাঁড়াল, তাতে রামের বিরহে সীতা নাচলেন ‘প্রিয়া তু আব তো আজা’। সে কি নাচ! তন কি জোয়ালা লাইনে যেভাবে কোমর দোলালেন সীতা, তাতে করতালিতে ফেটে পড়ল গোটা চত্বর। এক ঝলক আপনিও দেখে নিন- এখানেই শেষ নয়। এর পরের ঘটানাটি বলার আগে বিধিবদ্ধ সতর্কীকরণ দিয়ে রাখা প্রয়োজন। হার্ট দুর্বল হলে দয়া করে এই লেখাটি পড়ার পর ভিডিয়ো দেখার জন্য স্ক্রল করে শেষ অবদি যাবেন না। কারণ, রামচন্দ্রের রাবণ বধ দেখলে আপনার চোখ কপালে উঠতে পারে। আর আপনি যদি হিন্দু মাইথোলজি নিয়ে বিশেষভাবে আগ্রহী হন, তাহলে বুকের বাঁ দিকে কিঞ্চিত ব্যথাও অনুভব করতে পারেন। রাবণকে পাকড়াও করে রাম এবং তাঁর দলবল হুমকি দিচ্ছেন, ‘চ্যালেঞ্জ নিবি না শালা’ বলে। আশা করি এটা আর মনে করিয়ে দিতে হবে না, এই গান রাজ চক্রবর্তী পরিচালিত দেব অভিনীত চ্যালেঞ্জ ছবি থেকে ধার করা হয়েছে। অবাক হওয়ার আছে আরও। লঙ্কাজয়ে পর রাম-লক্ষ্মণ সেলিব্রেট করলেন করণ-অর্জুন ছবির গান ‘ভাংরা পালে আজা আজা’। দেখে নিন সেই ভিডিয়ো-